《梦王行父并寄薛素卿二首 其一》
明代·胡应麟

水殿云廊卧碧纱，长风吹梦入东华。高梧帝苑犹飞叶，丛菊仙台尽试花。

江上数峰湘女瑟，河边孤月汉臣槎。墙东是处新妆丽，莫恋青门旧种瓜。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。